Tugi glæpamanna eru í nokkrum þeirra fimmtán skipulögðu glæpahópa sem eru lögregla telur að séu starfræktir hér á landi. Aðstoðaryfirlögregluþjónn segir hópana takast á innbyrðis um yfirráðasvæði. og hafa skotvopn í sínum fórum.
Runólfur Þórhallsson, aðstoðaryfirlögregluþjónn í greiningardeild Ríkislögreglustjóra, segir minnst fimmtán skipulagða glæpahópa starfa hérlendis, og að þeim hafi fjölgað á síðustu árum.
Við teljum ákveðinn stíganda hafa verið í þessu í gegnum tíðina.
Meðal þessara fimmtán hópa er að minnsta kosti eitt mótorhjólagengi. Runólfur segir lögregluna hins vegar ekki kortleggja hópana út frá þjóðerni.
Við sjáum það í þessum hópum að það skiptir sífellt minna og minna máli. Það gerði það kannski fyrir einhverjum árum síðan innan þessara hópa en í dag skiptir það miklu minna máli og við sjáum að þetta er mjög fljótandi.
Runófur segir erfitt að segja til um hversu margir séu í hverjum hóp, þó séu dæmi um að fjöldinn geti hlaupið á tugum.
Ég vil ekki setja neina fasta tölu á þetta. Þetta getur hlaupið á ansi mörgum.
Komið hefur til átaka á milli hópanna.
Það er alltaf möguleiki á því að það geti orðið eignatjón eða líkamstjón almennings þegar að þessir hópar eru að slást innbyrðis eða berjast. Það getur komið upp á. Það er algengara að hóparnir séu að berjast innbyrðis. Að átökin séu á milli hópa um yfirráðasvæði.
Dæmi eru um að hóparnir hafi vopn í sínum fórum.
Við erum að sjá vísbendingar um það að hnífaburður hafi aukist. En það eru einhver dæmi um það að hópar hafi skotvopn í sínum fórum? Við höfum fengið upplýsingar um það já.